АҞӘА, цәыббра 11 – Sputnik. Аԥсны Аҭагылазаашьа ҷыдақәа рминистрра амцарцәара-еиқәырхаратә отриад аусзуҩцәа Гәымсҭатәи амҩа аҩнқәа № 19, № 21 дырзҩыдеит ҳәа аанацҳауеит аминистрра апресс-маҵзура.
Арзҩыдара рызун аихагылақәа зегьы, аҭыӡқәа, амаакырақәа, аҩны иаԥну аҵакыра. Аусураан амаҭәа ҷыдала еибыҭан.
Уаанӡа, цәыббра 8 рзы, Аԥсны АҶА аусзуҩцәа Аҟәа, Воронов имҩа аҩны №7 аҩналарҭақәа ҩба рҟны арзҩыдаратә усурақәа мҩаԥыргеит. Ишьақәыргылам адыррақәа рыла уа инхоз ԥшьҩык ауаа COVID-19 рыдбалан.
Аԥсны АҶА аминистр Лев Кәыҵниа ишиҳәаз ала, дара аҭыԥ ахь инеиуеит адырра анрыҭахалак.
"Адырра ҳзыҟарҵоит Агәабзиарахьчара аминистрраҟынтә, уа еиҳа ииашоу аинформациа рымоуп. Уи адагьы еиуеиԥшым аусбарҭақәа рҟынтәгьы адырра ҳарҭалоит", - иҳәеит иара.
Аԥсны Аҭагылазаашьа ҷыдақәа рминистрра акоронавирус COVID-19 аҽацәыхьчаразы абжьгарақәа ҟанаҵоит: асабрадақәа, анапҭырԥақәа ныҟәгалатәуп, ауадақәа аҳауа рыҩнарслатәуп, арзҩыдара маҭәашьарқәа ахархәара рыҭалатәуп ҳәа.
Иара убас шәаԥхьар ҟалоит:
-
АҶА аҟәатәи аҩнеихагылақәа руак аҟны арзҩыдаратә усурақәа мҩаԥыргеит